text: পুরান ঢাকার ৭ তলা আবাসিক ভবনে আগুন | BD24Live.com
  প্রকাশিত: ১২:১৬ পূর্বাহ্ণ, ৫ জুন ২০২০
  রাজধানী ঢাকার পুরোনো শহরের লালবাগের পোস্তায় একটি বহুতল ভবনে আগুন লেগেছে। বৃহস্পতিবার (৪ জুন) রাত ৯টা ৪০ মিনিটের দিকে গাজী ভবন নামে একটি সাত তলা ভবনে এই আগুন লাগে। পরে খবর পেয়ে ফায়ার সার্ভিসের ৮টি ইউনিটের প্রচেষ্টায় রাত সাড়ে ১১টা ১০ মিনিটে আগুন নিয়ন্ত্রণে আসে।
  রাত সাড়ে ১১টায় ফায়ার সার্ভিস সদরদপ্তর কন্ট্রোল রুমের ডিউটি অফিসার কামরুল আহসান বলেন, 'সাড়ে ৯টার পরে লাগা আগুন নিয়ন্ত্রণ করতে আমাদের আটটি ইউনিট কাজ করেছে। পরে রাত ১১টা ১০ মিনিটে আগুন নিয়ন্ত্রণে আসে।' তিনি জানান, ফায়ার সার্ভিসের কর্মীরা আগুনের কারণ ও ক্ষয়ক্ষতির পরিমাণ নিরূপণে কাজ করছে। এখনো পরিপূর্ণ তথ্য আসেনি।